text: Verið góð við hvør annan, og lúgvið minni
  There is a time, there is a place
text: #000001
text: Eg mintist aftur á Landskronadystin móti Eysturríki, og kanska serliga javnleikin móti Norður Írlandi, tá Kári Reynheim var í velmaktini. Eftir dystin vóru Havnargøtur fullar av bilum, ið koyrdu runt og floytaðu. Veitsla var í gøtunum, tí í svárastu niðurgangstíðum fingu vit okkurt at gleðast um, og vit gleddust øll.
text: #000006
text: Síðan tá hevur landsliðið havt fleiri aldudalar, men tað er nokk eingin ivi um, at djúpasta dalin vóru vit í, beint áðrenn Brian Kerr tók við venjarastarvinum. Fólksligi uppbakningur var nærum burtur, og tað var ofta beinleiðis deprimerandi at hyggja at laka innsatsinum hjá okkara monnum. Landsliðsbrandið hevði tað ikki gott.
text: #000007
text: Men við Kerr kom fightaraviljin aftur, og sum Eli Hentze segði í sjónvarpsstovuni í gjár, so krevja vit bara av okkara monnum, at teir kempa.
text: #000008
text: Fjepparafeløgini hjá føroysku fótbóltsfeløgunum vóru savnaði á Tórsvølli til Finlandsdystin, og gingu á odda við at stuðla okkara monnum.
text: #000009
text: Eg var eisini ein av teimum nógvu, ið fyltu Tórsvøll, tá Finland vitjaði her fyri, og tað var fantastiskt at síggja, hvussu nógv var broytt, fólksligi uppbakningurin var veruliga aftur, og FSF hevði enntá megna at savna føroysku fjepparafeløgini, so okkara menn blivu drivnir fram av sangi og rópum.
text: #000010
text: Landsliðið hevur fingið flutt sítt image so ófatiliga nógv seinastu árini, ikki minst orsakað av eldhugaða arbeiðinum, hjá mínum fyrrverandi starvsfelaga Tróndi Vatnhamar, marknaðarføringin um brandbyggingin hevur verið sera væl eydna, og tað kulmineraði á Tórsvølli móti Finlandi. Tá stóri skarðin av syngjandi fjepparum heiðraði Trónd eftir Finlandsdystin, var eingin í iva um, at Tróndur eisini var headmaður fyri at savna feløgini at heppa.
text: #000011
text: Fyrsti hálvleikur í gjár, gav mær flashback til farnar tíðir, tí sum Eli segði, vit krevja bara at tit kempa, og alt ov nógvir gjørdu ikki tað í gjár. Seinni hálvleikur var klárt betur, og tí vóni eg, at hetta var ein of- hálvleikur, og at vit aftur síggja landsliðið kempa á Tórsvølli mótir Ungarn.
text: #000012
text: Eg má tó siga, at eg stúri eitt vet, tí teir báðir, ið framum onnur hava lyft brandið hjá landsliðnum frá at vera ímyndin av tapi, til aftur at vera stoltleiki fyri tjóðina, eru ikki longur umborð.
text: #000013
text: Eg vóni ikki, at mín stúran er røtt, men har tykist at vera okkurt galið í FSF, hví heldur man ikki uppá síni sterkastu kort?
text: #000015
text: ... og tað er ikki altíð at tær klára at reisa seg aftur. Mín vón er, at ein av mínum størstu ítróttarhetjum Michael Schumacher fer at vinna sín størsta sigur, sigurin á deyðanum og avlamni.
text: #000016
text: Michael Schumacher feirar ein sigur, vónandi sleppa vit øll at feira hansara næsta sigur.
text: #000017
text: Sjeyfaldi heimsmeistarin og mest vinnandi formil 1 koyrarin nakrantíð Michael Schumacher liggur nú í koma og stríðist fyri lívi sínum. Hann er ikki einans tann mest vinnandi formil 1 koyrarin, hann er nokk tann ítróttarmaðurin, ið eg havi fjeppast mest uppi í, og tað kennist púra ørt, at hann nú liggur við álvarsligum heilaskaða eftir eitt skíóhapp.
text: #000018
text: Tað kennist sum lagnunnar vemmiligasta speisemi, at hann nú skal stríðast fyri lívi og førleikum, tí hann er dottin ár skí. Hetta er ein maður, ið hevur havt eitt somikið vandamikið arbeiði, sum formil 1 koyrari nú einaferð er, ella í øllum førum var fyrst í 90’unum, tá hann byrjaði.
text: #000019
text: Men tað er kanska ikki so undarligt, tí Schumacher er ítróttarmaður um ein háls. Hann elskar rasarakoyring frá gokarti til formil 1, hann elskar fótbólt og elskar at standa á skí.
text: #000020
text: Hann er kendur, sum sera dugnaligur á skí og eigur eina smáttu beint við staðið, har hann datt sunnudagin. Um vit skulu vera erlig, so hevur hann neyvan ræðst høga ferð, tá hann hevur staðið á skí.
text: #000021
text: Mínir tankar eru við familjuni, ikki minst soninum, ið sum skilst var við pápa sínum, tá óhappið hendi. Eg vóni, at Michael Schumacher kemur fyri seg aftur, og fær nógv góð ár við familju sínari.
text: #000022
text: Eg byrjaði at hyggja at formil 1 seint í 80’árunum. Alain Prost og Ayrton Senna stríddust ofta meira enn gott var, og tað var óluksáliga spennandi. Serliga, tá teir í hvør sínum McLaren bili stríddust eitt eljustríð. Eg helt við professaranum, Alain Prost, kanska mest tí, at tað gjørdi beiggi mín eisini. Boðini frá Janus vóru greið, hasin Senna er skítsvakur, so halt tú við Prost. Tað gjørdi eg so.
text: #000023
text: Tá Alain Prost nøkur ár eftir helt eitt sabbath ár úr formil 1 fyrst í 90’árunum, var ein nýggjur maður farin at gera um seg. Ungi Jordan koyrarin Michael Schumacher gjørdi beinanvegin inntrykk, fyrstu ferð eg sá hann koyra. Tá hann so skifti til Benetton og byrjaði at vísa tenn, visti eg, at hetta var maðurin, ið eg fór at halda við. Tað skuldi gerast eitt gott val, tí hann gav mær nógvar gleðiligar sigrar.
text: #000024
text: Eg fylgdi honum í Benetton og í Ferrari. Og minnist eg enn tíðindafundin eftir koyringina í Monza í 2006, tá hann boðaði frá, at hann fór at gevast í formil 1. Sigurin í Monza legði hann væl fyri at vinna 8. meistaraheitið. Men trupulleikar í tveimum teimum seinastu koyringinunum gjørdu hetta ómøguligt, og høvuðsfíggindin hjá flestu Ferrari fjepparum um tað mundið, Fernando Alonso vann meistaraheitið, nakað, ið ikki gjørdi hann betri dámdan av okkum.
text: #000025
text: Schumacher segði tá, at hann kendi, at hetta var rætta løtan at gevast. At tey 30 árini, ið hann hevur verið í motorítróttinum, høvdu verið heilt serlig fyri hann. Og at hann hevði elska hvørja løtu, bæði tær góðu og tær ringu.
text: #000026
text: Well, tað gingu nøkur ár, og í 2010 byrjaði hann aftur, hesaferð í Mercedes. Hetta var ikki eitt gott hugskot, og hann gjørdist ongantíð aftur tann koyrarin, ið hann hevði verið. Um tað var aldur, bilurin ella okkurt annað veit eg ikki, men úrslitini komu ikki, og í 2012 gavst hann aftur, hesaferð fyri well.
text: #000027
text: Formil 1 hevur ikki verið tað sama fyri meg, síðan Michael Schumacher gavst, og tá Ferrari liðið nøkur ár seinni setti arvafíggindan Alonso í starv, so misti eg nógv av huginum fyri hesum slagi av rasarakoyring.
text: #000028
text: Michael Schumacher var í sínari tíð meira enn nakar annar ímyndin av formil 1. Hann var í formil 1 í 18 ár, harav 11 kappingarár hjá Ferrari.
text: #000029
text: Michael Schumacher heldur nærum øllum metum í ítróttinum, frá 7 koyrara heimsmeistaraheitum, luttøku í at vinna 7 liðmeistaraheiti, 91 sigrum, 68 fyrstu byrjunarstøðum, 77 skjótastu umførum, flest meistaraheiti á rað 5 í 2000-2004, flest sigrar eitt kappingarár 13 í 2002 og alt møguligt annað.
text: #000030
text: Áhugaverd og stórsligin fótbólts lýsingarherferð
text: #000031
text: Myndin er tikin av football streaming á Facebook
text: #000032
text: Eg veit enn ikki, hvør stendur aftan fyri, men hetta er sera áhugavert. Á leikvøllunum hjá í øllum førum Chelsea, Juventus og Bayern vóru hetta vikuskiftið hettuklæddir persónar, ið síggjast á myndini, ið eg havi lánt frá Football Streaming. Harafturat eru variantar av kornrundingunum komnir á fótbóltsvenjingarvøllirnar á Hackney Marshes fyrr í vikuni. Har lá ein stórur bóltur við sama logo, sum tey hettuklæddu hava, umframt 2000 smærri bóltar við sama logo. Kampnjan eitur “The Winner Takes Earth” ella vinnarin tekur heimin.
text: #000033
text: Eg undraðist eitt sindur á, hví Franz Beckenbauer var á Stamford Bridge í dag, men opinbart hevði tað okkurt við sama mál at gera, tí hann hevur í gjár sent út hesa videoina. Um at vit skulu bjarga heiminum við at spæla fótbólt móti rúmdarverum, tapa vit, verður heimurin oyðilagdur.
text: #000034
text: Livst so spyrst, um hvør stendur aftanfyri.
text: #000036
text: Eitt FM skal vinnast á heimavølli, so sleppur felag, fjepparar og lið at hátíðarhalda tað á heilt rættan hátt. Eg var í Gundadali í dag, og upplivdi dystin millum tvær av kempunum í føroyskari fótbóltssøgu bresta saman í einum lagnudysti, ið endaði við at avgera bæði meistaraheitið og nokk eisini niðurflytingina.
text: #000037
text: Fyri tveimum vikum síðan fóru eg og synirnir til Fuglafjarðar í vón um at sleppa at uppliva, at Føroyameistaraheitið kom í hús, men tað gekk ikki so væl. Men eftir at hava uppliva frálíka stemningin í Gundadali, leggi eg ikki petti í, um vit máttu bíða til at vinna meistaraheitið á heimavølli, tí tað er altso nakað heilt serligt.
text: #000040
text: Fyrst til TB, vit síggjast aftur í bestu deildini skjótt!
text: #000041
text: So til HB, til lukku við meistaraheitinum og takk øll tit, sum gjørdu stemningin so góðan, sum hann var í Gundali í dag. Her er eitt klipp frá løtuni, tá dómarin bríkslaði á síðsta sinni.
text: #000042
text: Hetta var eitt gott lið, sum trýsti okkara dreingir, men vit høvdu eisini fleiri møguleikar og serliga Hanus var trupul fyri norsku verjuna. Men tað var Fyllingsdalen, ið legði seg á odda. Men HB stríddist væl víðari.
text: #000045
text: Vit fingu eisini bæði góðar møguleikar uppá mál og góðar bjargingar frá Anton, áðrenn Fyllingsdalen økti til hálvleiksstøðuna 2-0.
text: #000046
text: Okkara dreingir høvdu eisini fleiri møguleikar, áðrenn Fyllngdalen økti til fyrst 3-0 við einum langskoti og síðan við væl gjøgnum spældum álopum til 4, 5 og 6-0.
text: #000047
text: Fyllingsdalen er eitt lið, ið á papírinum sá øgiligt út. Teir vunnu sín bólk suverent við málskoruni 43-1, og høvdu millum annað sligið eitt pólkst akademilið út á vegnum til hálvfinaluna. Teir høvdu ongan dyst vunnið minnið enn við fimm málum. Bitin var ov stórur fyri okkara dreingir, ið sostatt fáa bronsuheiðursmerki í A bólkinum.
text: #000048
text: Trý HB lið luttóku í Dana Cup í ár. HB 2 kom í A 16. partsfinaluna, har teir vórðu slignir út av besta liðnum hjá norsku Vidar FK.
text: #000051
text: HB 2 komu í B 16. partsfinaluna, men vórðu slignir út av norsku Fossum IF.
text: #000052
text: Dana Cup er nú liðugt á hesum sinni og vit venda nøsini heim eftir.
text: #000053
text: HB er í Dana Cup hálvfinaluni
text: #000054
text: Tað leikaði sera javnt á fyrstu løtuna og bæði liðini vóru merkt av, at tey longu høvdu spælt 100 minuttir fyrrí dag, men einar 10 minuttir inni í dystinum byrjaði norska liðið at leggja meira trýst á, men okkara stinna verja og Anton í málinum stóðu móti trýstinum, umframt at onnur málstongin hjálpti til eina ferðina. Okkara dreingir høvdu eisini fleiri naskar royndir. Men hálvleiksstøðan var 0-0.
text: #000056
text: Spælið var heldur harðari í seinna hálvleiki, og gekk javnt báðar vegir.
  Tað var tó ikki móti leikgongdini, at Jotum legði seg á odda 1-0, tá góðir 10 minuttir vóru eftir. Men tá málmaðurin kloddaði eitt heldur spakuligt skot hjá Sveini í málið 20 sekund áðrenn tíð, var alt opið aftur.
text: #000057
text: Her verður farið beint til brotsspark.
text: #000058
text: HB 1 spælir kvartfinalu í kvøld
text: #000060
text: HB 1 helt áfram við sannførandi spælinum, tá teir smurdu Bölhorst Häverstädt SV av.
text: #000061
text: Dysturin byrjaði væl, tá Sveinur setti eitt brotsspark í netið, og áðrenn fyrsta korterið var farið, hevði Sveinur skorað eitt afturat og Hanus eitt. Áðrenn hálvleik hevði Sveinur tryggað sær hattrickið og hálvleikstøðuna 4-0.
text: #000062
text: Í seinna hálvleiki skoraði innskifti Sigmund tvær ferð til endastøðuna 6-0.
text: #000063
text: Nú 16. parts finalurnar eru ber ikki til hjá mær at vera til dystirnar, men úrslitini kann eg siga tykkum. HB2 legði fyri við dysti móti besta liðnum hjá Vidar FK. Norski bitin gjørdist tó ov stórur at gloypa fyri okkara dreingir, ið taptu 8-2 og tí ikki longur eru í kappingini.
text: #000064
text: HB 1 er komið víðari til 8. partsfinaluna eftir stórsigur móti Amman úr Jordan. Dysturin endaði eftir tí, ið vit hava frætt 8-1 .
text: #000065
text: HB 3 kempaði manniliga men mátti lúta fyri norsku Fossum IF, ið vann 4-1. Tá tað var 1-0, vóru okkara dreingir snýttir fyri eitt klárt brotsspark. Andrias javnaði stutt eftir til 1-1. Men norska liðið legði se framum á 2-1 áðrenn steðgin. Í seinna hálvleiki høvdu vit fleiri møguleikar at javna. Men tað var Fossum, ið skoraði 2 mál til endastøðuna 4-1.
text: #000066
text: Tað var eitt munandi meira tendrað HB3 lið, ið vitjaði oddaliðið í bólki 15 Trauma IF. Hóast Trauma kom á odda beinanvegin, so javnaði okkara Helgi beinanvegin til 1-1. Hálvleiksstøðan 3-1 var tí heldur ikki serliga sígandi fyri leikgongdina.
text: #000067
text: Seinni hálvleik vardu vit væl og høvdu eisini onkran møguleika móti máli.
text: #000068
text: Men tað var oddaliðið, ið tryggjaði sigurin og fyrsta plássið í bólkinum við at økja til endastøðuna 4-1.
text: #000069
text: Vónirnar eru nú góðar fyri dystinum í morgin, tá HB3 tekur ímóti norsku Fossdal IF
text: #000070
text: HB 1 vann sín bólk
text: #000072
text: HB 1 helt fram við góða spælinum og vann sannførandi bólk 16 við trimum sigrum, tá teir vunnu á Vidar FK úr Noregi.
text: #000073
text: Hálvleiksstøðan var 0-3 til okkara eftir eitt sjálvmál og mál frá Símun og Hanusi. Í seinna hálvleiki megnaði Vidar at koma betur við og skoraði tvey mál afturat, meðan okkara Sveinur skoraði føroyska málið.
text: #000074
text: Ímorgin eru 16. parts finalur á skránni.
text: #000076